Ցուցադրանքի իմաստակիր կենտրոնում հայաստանաբնակ «թիֆլիսեցի» հայտնի գեղանկարիչ Մայիս Մխիթարյանի գործերն էին՝ իրենց վառվռուն գույներով և խորհրդանշական արտահայտչաձևերի առատությամբ: Դրանցից առանձնացնենք «Սայաթ-Նովայի աստվածային պոեզիան» մեծադիր կտավը, որտեղ «Գուրջիստանի երկու գոզալներ» են պատկերված, մեկի ձեռքին՝ երաժշտական ոճավորված գործիք: Ճիշտ է, բացակա է մեծ գուսանի կերպարը, սակայն ներկա է նրա պոետական շունչը: